L'Ajuntament d'Alboraia participa en la 10a Assemblea General de la Xarxa de Municipis Protegits contra la Violència de Gènere
27 de octubre de 2023

Ahir al matí va tindre lloc a Alzira la 10a Assemblea General de la Xarxa de Municipis Protegits contra la Violència de Gènere. Van acudir en representació de l'Ajuntament d'Alboraia Conxa Villena Sierra, regidora de Comerç i Indústria, Cultura, Biblioteca i Arxiu i l'agent d'igualtat de la Unitat d'Igualtat.

L'acte va ser inaugurat pel President de la Diputació de València, Vicente J. Mompó Aledo i la Vicepresidenta Primera Natalia Enguix i en ell s'han donat a conéixer les línies estratègiques 2023-2007 de la Delegació d'Igualtat de la Diputació de València i les novetats pel que fa a la convocatòria de subvencions A més, s'entregaren les plaques als nous Ajuntaments adherits a la Xarxa i es va dedicar un espai d'intercanvi de bones pràctiques de diferents consistoris.

L'Ajuntament d'Alboraia forma part de la Xarxa de Municipis Protegits contra la Violència de Gènere des de l'any 2018 , la seua finalitat de la Xarxa és vetlar per la prevenció, detecció i erradicació de la violència de gènere a través d'un espai de coordinació institucional que permeta millorar la gestió de les polítiques públiques contra la violència de gènere de les entitats locals de la província de València